stanford-oval/wikipedia huggingface dataset:
Danish Crown

| Danish Crown Group |
| --- | --- |

Perustettu:  1998
Kotipaikka:  Randers, Tanska
Toiminta-alue:  maailmanlaajuinen
Toimiala:  lihanjalostus
Tuotteet:  sian- ja naudanliha, lihajalosteet
Liikevaihto:  8,3 miljardia € (2017)
Henkilöstö:  25 000 (2017)
Emoyhtiö:  Danish Crown A/S
Tytäryhtiöt:  Friland – luomulihaa KLS Ugglarps AB – Ruotsin suurin teurastamo Scan-Hide – nahantuotanto Tulip Food Company – lihajalosteita ja -säilykkeitä Sokolów – puolalainen teurastamojätti DAT-Schaub A/S – keinosuolia makkarateollisuudelle Danish Crown Ingredients – lihatuotteiden lisäaineita ESS-Food – myyntiyhtiö WestCrown – yhteisyritys, raaka-aineita makkarateollisuudelle 
Omistaja:  Leverandørselskabet Danish Crown AmbA
Kotisivu:  www.danishcrown.com
Infobox OKVirheellinen NIMI-arvo: 
Danish Crown on tanskalainen elintarvikealan yritysryhmä, joka on kasvanut yhdeksi maailman suurimmista lihanjalostajista. Se on maailman suurin sianlihan viejä ja Euroopan suurin sianlihan jalostaja. Danish Crown teurastaa 90 prosenttia Tanskan sioista. Yli puolet Tanskan maatalousviennistä tulee Danish Crownin kautta.
Yritysryhmän omistaa tanskalainen osuuskunta Leverandørselskabet Danish Crown AmbA. Danish Crown on kasvanut Tanskassa niin suureksi lihantuottajaksi, ettei maatalousmaa enää tahdo riittää tuotannon kasvattamiseen. Niinpä yhtiö on ostanut yrityksiä muualta Euroopasta.
Danish Crownin historia juontaa vuoteen 1887, jolloin Horsensiin perustettiin ensimmäinen tanskalainen teurastamo-osuuskunta. Niitä tuli paljon lisää, kunnes vuonna 1960 niitä alettiin yhdistää suuremmiksi kokonaisuuksiksi. Viimeiset suuret fuusiot olivat vuonna 1998, kun Danish Crown ja Vestjyske Slagterier yhdistyivät, ja vuonna 2002 kun mukaan tuli vielä Steff-Houlberg. Danish Crown toimi osuuskuntamuotoisena vuoteen 2010 saakka, kunnes liiketoiminta siirrettiin osuuskunnan omistamalle osakeyhtiölle ja sen tytäryhtiöille.
Vuonna 2004 Danish Crown tuli HK Ruokatalon kumppaniksi puolalaisen Sokołów-lihanjalostusyhtiön omistajana ostettuaan ruotsalaisen Lantbrukarnas Riksförbundin 22,5 prosentin osuuden siitä. Vuonna 2014 Sokolówista tuli Danish Crownin täysin omistama.
Danish Crown omisti aiemmin yhdysvaltalaisen lihanjalostusyhtiö Plumrose USA:n, kunnes myi sen vuonna 2017 brasilialaiselle JBS:lle.
Käännös suomeksi
Control Data Corporation

| Control Data Corporation |
| --- | --- |

Perustettu:  1957
Perustaja:  Fremont Fletcher, Abbot L. Fletcher, D.P. Wassenberg
Lakkautettu:  1999
Kotipaikka:  Minnesota, Yhdysvallat
Infobox OKVirheellinen NIMI-arvo: 
CDC 6600:n konsoli
Control Data Corporation, CDC, oli yhdysvaltalainen yhtiö, joka oli yksi ensimmäisistä super- ja suurtietokoneita valmistaneista yrityksistä. 1960-luvulla se oli voimakkaasti mukana alan markkinoilla rakentaen useita maailman nopeimpia tietokoneita.
Historia

Yrityksen perustivat vuonna 1957 Minnesotassa Fremont Fletcher, Abbot L. Fletcher ja D.P. Wassenberg.
Vuonna 1963 yhtiö osti Bendix-yhtiön tietokoneosaston.
Yhtiö kehitti Storage Module Drive (SMD) -liitännän kiintolevyille ja yhtiöstä tuli vuonna 1981 maailman suurin kiintolevyjen OEM-valmistaja.
CDC 7600 julkistettiin 3. joulukuuta 1968 seuraajana CDC 6600:lle: CDC 7600 oli joidenkin mielestä ensimmäinen todellinen supertietokone.
Taloudellisten vaikeuksien jälkeen Syntegra osti CDC:n vuonna 1999.
Cray-supertietokoneiden suunnittelija Seymour Cray työskenteli CDC:llä vuosina 1958–1972.
CDC Suomessa

Suomessa suuria CDC:n tietokoneita on ollut käytössä Ilmatieteen laitoksella säätilan ennustamiseen ja 1980-luvulla Insinööritoimisto Pöysälä & Sandbergilla Helsingissä lujuuslaskentaan (sulautui vuonna 2008 Pöyry Civil Oy:öön).
Tuotteita

CDC 1604 - ensimmäinen suuren mittakaavan transistoripohjainen tietokone
CDC 3000
CDC 6600
CDC 7600
STAR-100
CDC Cyber
Aiheesta muualla

Kuvia tai muita tiedostoja aiheesta Control Data Corporation Wikimedia Commonsissa
CDC:n historiaa (Arkistoitu – Internet Archive) (englanniksi)
Reminiscences of computer architecture and computer design at Control Data Corporation (englanniksi)
Corpus Christi College

Corpus Christi College on useamman oppilaitoksen nimi:
Corpus Christi College, Englannin Oxfordissa
Corpus Christi College, Englannin Cambridgessä
Corpus Christi College, Australian Perthissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Corpus Christi College”, voi hakea sivunnimihaulla, laajalla sivunnimihaulla tai tekstihaulla.
Panguma

Panguma on kylä itäisessä Sierra Leonessa. Kylän väkiluku on 7 965.
Nainen pesemässä lasta Pangumassa vuonna 1935
Sande-salaseuran mendenaisia Pangumassa vuonna 1935
Muusikoita Pangumassa vuonna 1936
Naamiaiset Pangumassa vuonna 1936
Panhard ERC

Panhard ERC Sagaie.
Panhard ERC on ranskalaisen Panhardin valmistama panssariauto. Panhard suunnitteli auton Ranskan armeijalle 1970-luvulla, mutta hävisi tarjouskilpailun Renaultille. Suunniteltua ajoneuvoa muutettiin vientiä varten. Auto on kuusipyöräinen 90 millimetrin aseella ja 360 astetta kääntyvällä tykkitornilla. Ensimmäiset autot toimitettiin Argentiinan merijalkaväelle. Ajoneuvoon on saatavilla valinnaisena ABC-suojaus. Auto on suunniteltu tiedustelutehtäviin. Tyyppinimi "ERC 90" tulee sanoista Engin de Reconnaissance a Canon de 90mm.
PSD Bank Dome

| ISS Dome |
| --- | --- |
 ISS Dome vuonna 2006.
Rakennuksen tiedot
Sijainti:  Düsseldorf, Saksa
Koordinaatit:  51°16′19″N, 6°48′41″E
Rakennustyöt aloitettu:  19. maaliskuuta 2005
Avattu:  2. syyskuuta 2006
Kenttä:  jää
Kustannukset:  70 milj. euroa
Arkkitehti:  RKW Architektur + Städtebau
Käyttäjät
 DEG Metro Stars 
Katsojakapasiteetti
 15 151 (maksimi) 
Lisää rakennusartikkeleitaArkkitehtuurin teemasivulla
PSD Bank Dome (vuoteen 2021 ISS Dome, tunnetaan myös nimillä Dome in Rath ja Dome) on jäähalli Düsseldorfissa, Saksassa. Se avattiin 2. syyskuuta 2006 nimellä ISS Dome. Sitä on käytetty enimmäkseen jääkiekko-otteluihin, joissa kotijoukkueena on DEG Metro Stars. Hallin rakentaminen maksoi 70 miljoonaa euroa, mukaan lukien pysäköintihalli.[lähde? ] PSD Bank Domen maksimikapasiteetti on 15 151 paikkaa.
1. heinäkuuta 2021 hallin nimeksi tuli PSD Bank Dome. Samalla hallia uudistettiin ja sen maksimikapasiteetti nostettiin 14 300 paikasta 15 151 paikkaan.
Aiheesta muualla

Kuvia tai muita tiedostoja aiheesta PSD Bank Dome Wikimedia Commonsissa
Jäähallin kotisivut (saksaksi, englanniksi)
Eishockey-online.com: Stadion Düsseldorf (saksaksi)
PSA PF3 -pohjalevy

PSA PF3 -pohjalevy on Groupe PSA:n kehittämä pohjalevy ylemmän keskikokoluokan etuvetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä.
Mallit

Citroën C5 I (2000–2008)
Citroën C5 II (2008–)
Citroën C6 (2005–2012)
Peugeot 407 (2004–2011)
Peugeot 508 I (2010–2018)
Damned Damned Damned

| Damned Damned Damned The Damned |
| --- | --- | --- |

Studioalbumin tiedot
 Äänitetty : syyskuu 1976–tammikuu 1977 Pathway Studios, Lontoo, Iso-Britannia
 Julkaistu: 18. helmikuuta 1977
 Tuottaja(t): Nick Lowe
 Tyylilaji: Punk rock
 Kesto: 31.32
 Levy-yhtiö: Stiff Records
Muut kannet
   Albumin takakansi
The Damnedin muut julkaisut
|   | Damned Damned Damned 1977 | Music for Pleasure 1977 |
Damned Damned Damned on The Damnedin debyyttialbumi vuodelta 1977. Se sisältää yhtyeen myöhemmästä tyylistä poiketen punk-musiikkia ja on ensimmäinen brittiläinen punk-tyylinen albumi. Jotkut kappaleista ovat varsin lyhyitä, kuten Stab Your Back (kesto 1:03) ja Fish (1:38). I Feel Alright on cover The Stooges-yhtyeen kappaleesta.
Kappaleet

Kaikki kappaleet säveltänyt Brian James, ellei toisin mainita.
Neat Neat Neat – 2.46
Fan Club – 2.59
I Fall – 2.08
Born to Kill – 2.37
Stab Your Back – 1.03 (säv. Rat Scabies)
Feel the Pain – 3.37
New Rose – 2.44
Fish – 1.38
See Her Tonite – 2.29
1 of the 2 – 3.10
So Messed Up – 1.55
I Feel Alright – 4.26 (säv. Iggy Pop, David Alexander, Ron Asheton, Scott Asheton)
Kokoonpano

Dave Vanian – laulu
Brian James – kitara, taustalaulu
Captain Sensible – bassokitara, taustalaulu
Rat Scabies – rummut, taustalaulu
PSI-indeksi

| PSI-indeksi |
| --- | --- |

Perustettu:  31. joulukuuta 1992
Ylläpitäjä:  Euronext
Pörssi(t):  Euronext Lissabon
Symboli:  PSI20
Osat:  20
Taso:  Large cap
Liittyvät:  PSI Geral
ISIN:  PTING0200002
Reuters:  ^PSI20
Bloomberg:  PSI20 <INDEX>
Aiheesta muualla
Sivusto
Infobox OKNimi-testi OK: 
PSI-indeksi eli Portugalin pörssi-indeksi on Euronextin blue chip -indeksi. Indeksi sisältää Euronext Lissabonin pörssiarvolla suurimmat yhtiöt. Indeksissä listattujen osakkeiden minimimäärää ei ole määritelty, mutta listattujen osakkeiden tulee olla yrityksistä, joiden osakkeiden markkina-arvo on vähintään 100 miljoonaa euroa.
Luettelo indeksin yhtiöistä

Indeksin yhtiöt 5. tammikuuta 2024:
Altri
Banco Comercial Português
Corticeira Amorim
CTT Correios de Portugal
Energias de Portugal
EDP Renováveis
Galp Energia
Greenvolt
Ibersol
Jerónimo Martins
Mota-Engil
NOS
Redes Energéticas Nacionais
Semapa
Sonae
The Navigator Company
David Dias Pimentel

David Dias Pimentel (18. maaliskuuta 1941 – 16. maaliskuuta 2021) oli Portugalin Azoreilla syntynyt, Brasiliassa uransa luonut roomalaiskatolinen piispa. Hänet vihittiin papiksi brasilialaiseen Rio Preton hiippakuntaan 21. joulukuuta 1969 ja nimitettiin Belo Horizonten arkkihiippakunnan vihkipiispaksi sekä Marazanaen titulaaripiispaksi 11. joulukuuta 1996. Piispaksi vihkiminen seurasi 31. tammikuuta 1997. Pääkonsekraattorina toimi Serafim Fernandes de Araújo, jota avustivat José de Aquino Pereira ja Luiz Gonzaga Bergonzini.
Dias Pimentel sai 7. helmikuuta 2001 nimityksen São João da Boa Vistan piispaksi, jonka virkaan hänet asetettiin 25. maaliskuuta.
David Aardsma

David Aardsma
David Allan Aardsma (s. 27. joulukuuta 1981) on yhdysvaltalainen baseballpelaaja (syöttäjä). Hän syntyi Coloradon Denverissä ja valmistui Cherry Creek High Schoolista.  Yliopistoinaan hänellä olivat Pennsylvania State ja Rice.
Aardsma teki Major League Baseball -debyyttinsä keväällä 2004. Hänen ammattilaisseuroinaan ovat olleet San Francisco Giants (2004), Chicago Cubs (2006), Chicago White Sox (2007), Boston Red Sox (2008) sekä nykyinen seura Seattle Mariners.
Aardsman sisko Amanda Aardsma on näyttelijä ja missi.
Osmo Tapio Räihälä

| Osmo Tapio Räihälä |
| --- | --- |

Henkilötiedot
Koko nimi:  Osmo Tapio Everton Räihälä
Syntynyt: 15. tammikuuta 1964 (ikä 60) Suomussalmi
Ammatti:  säveltäjä
Muusikko
Tyylilajit:  taidemusiikki
  [ Muokkaa Wikidatassa ] [ ohje ]  
Osmo Tapio Everton Räihälä (s. 15. tammikuuta 1964 Suomussalmi) on suomalainen säveltäjä. Räihälän tuotantoon kuuluu kamarimusiikkia, vokaali- ja elektronista musiikkia, lukuisia konserttoja sekä teoksia sinfoniaorkesterille. Hänen tunnetuin teoksensa on Barlinnie Nine, joka on musiikillinen muotokuva skottilaisesta jalkapalloilijasta Duncan Fergusonista. Räihälän musiikkia on esitetty Suomen lisäksi muissa Pohjoismaissa sekä muun muassa  Yhdysvalloissa, Isossa-Britanniassa, Ranskassa, Saksassa, Hollannissa, Venäjällä, Puolassa, Irlannissa ja Tšekin tasavallassa.[lähde? ]
Rock-muusikkona aloittanut Räihälä on opiskellut sävellystä Harri Vuoren johdolla, mutta on todennut olevansa lähinnä itseoppinut. Räihälä perusti vuonna 1998 nykymusiikkiyhtye Uusinta Ensemblen, jonka kanssa hän on toiminut läheisessä yhteistyössä.
Räihälän ensimmäinen albumi, Värikallio ilmestyi 2006. Se sisältää pääasiassa hänen kamarimusiikkiaan. Vuonna 2014 ilmestynyt Peat, Smoke & Seaweed Storm keskittyy enemmän orkesterimusiikkiin. Vuonna 2024 ilmestynyt Zensolence koostuu jälleen kamarimusiikista, mutta mukana on myös vokaali- ja elektronista musiikkia. Räihälän musiikin kustantaja on saksalainen Sikorski Musikverlage.
Räihälän sävellystyyli perustuu vapaatonaalisuuteen. Hän on yhdistänyt joissakin teoksissaan nykymusiikin sävelkieleen vaikutteita muun muassa rock-musiikista ja jazzista. Hän on kertonut olevansa synesteetikko, jolle musiikki on yksi kuvataiteen lajeista.
Sävellystyönsä ohessa Räihälä on esiintynyt Yle Teeman Kausikortti-ohjelmassa ja toimittanut Yle Radio 1:lle muun muassa progressiivisen musiikin erikoisohjelmaa Karmiininpunaisen kuninkaan hovi. Hänen puolisonsa on viulisti Maria Puusaari.
Räihälä tunnetaan myös musiikkikirjoittajana. Hänen nykymusiikkia käsittelevä esikoiskirjansa Miksi nykymusiikki on niin vaikeaa palkittiin vuonna 2021 tietokirjallisuuden Finlandia-palkinnolla.
Räihälä toimi vuoden 2018 Pohjoismaisten musiikkipäivien taiteellisena johtajana ja vuodesta 2024 Suomen säveltäjien puheenjohtajana.
Teoksia > Orkesterimusiikkia

Barlinnie Nine (1999/2005)
Ardbeg (2003)
Värikallio (kamariorkesteri, 2003)
Håkan Belgiassa (alttoviulukonsertto, 2002)
Sellokonsertto (2006)
Rautasade (2008)
Oboekonsertto (2010)
Käyrätorvikonsertto (2013)
Myriad (2015)
Mural (2017)
Stream (2017)
Claroscuro (bassoklarinettikonsertto, 2019)
Verve (2022)
Swerve (2022)
Aistillinen kohtaaminen itäisessä puutarhassa (konsertto kahdelle viululle ja orkesterille, 2023)
Teoksia > Kamarimusiikkia

Rampant (1997)
Damballa (2000)
Jousikvartetto nro 2 ”Jobimao” (2000)
Stoa Trilogy (2002)
De-cadenza (2005)
Freefoot (2006)
Zénith (2011)
Zen (2011)
Seurat I (2012)
Les Oréades (2014)
Motherlode (2016)
Temptations (2017)
Kirkasvetinen (2018)
Swarm (2020)
Jousikvartetto nro 3 ”Insolenza” (2021)
Biohajoava suudelma (2024)
Teoksia > Kirjallinen tuotanto

Miksi nykymusiikki on niin vaikeaa.  Atena, 2021.  ISBN 978-952-300-754-3.
Diskografia

Saatana saapuu Turkuun (KACD2001-2, 1999)
Chadwick Drive (FFCD1025, 1999)
Damballa (UUCD101, 2004)
Rampant (UUCD103, 2006)
Damballa (UUCD103)
Jousikvartetto nro 2 ”Jobimao” (UUCD103)
Lyckselen kuningas (UUCD103)
Stoa Trilogy (UUCD103)
Vuokin keisari (UUCD103)
Värikallio (UUCD103)
Peat, Smoke & Seaweed Storm (ABCD367, 2014)
L'homme à la licorne (OPTCD-15013, 2015)
Kirkasvetinen (AVI8553408, 2018)
Kalliokirskuja (WREC1, 2020)
Zensolence (KAIROS, 2024)
Diskografia > Muuta

Osmo Tapio Räihälä tunnetaan Evertonin kannattajana, mikä näkyy myös joidenkin hänen sävellystensä nimissä. Nuoruudessaan hän on toiminut myös punkyhtye Neuroosin laulajana.
Aiheesta muualla

Räihälän kotisivut
Räihälä Music Finlandin sivuilla
Räihälä Boosey & Hawkesin sivulla
Palisanterit

| Palisanterit |
| --- | --- |
 Sissoopalisanteri (Dalbergia sissoo)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Palisanterit Dalbergia  L.f.
Katso myös
   Palisanterit Wikispeciesissä   Palisanterit Commonsissa 
Infobox OKNimi-testi OK: 
Palisanterit (Dalbergia) on hernekasveihin (Fabaceae) kuuluva trooppisten puiden suku. Ne kasvavat luontaisena Etelä-Amerikassa, Afrikassa ja Kaakkois-Aasiassa.
Palisanterilajeja

Dalbergia baronii – madagaskarinpalisanteri
Dalbergia brownei
Dalbergia cearensis – sinipalisanteri
Dalbergia cochinchinensis
Dalbergia ecastaphyllum
Dalbergia decipularis
Dalbergia frutescens
Dalbergia lactea – kiipijäpalisanteri
Dalbergia latifolia – intianpalisanteri
Dalbergia melanoxylon – afrikanpalisanteri eli mustapalisanteri
Dalbergia monetaria
Dalbergia nigra – brasilianpalisanteri
Dalbergia retusa – panamanpalisanteri
Dalbergia sissoo – sissoopalisanteri
Dalbergia stevensonii – hondurasinpalisanteri
Palisanterit materiaalina

Palisanterien puumateriaalista käytetään kauppanimiä ruusupuu ja jakaranda, jotka viittaavat harhaanjohtavasti täysin erilaisiin kasveihin, ruusuihin ja jakarandoihin. Jakaranda (Jacaranda mimosifolia) on lämpimillä alueilla pelkästään koristepuuna käytetty puulaji, eikä se ole erityisen läheistä sukua palisantereille, sillä jakarandat ja palisanterit kuuluvat aivan eri heimoihin ja lahkoihinkin.
Palisanterien puumateriaali on mahonkiin verrattavaa, joskin kovempaa. Puumateriaalissa on lajista riippuen punertavalla, ruskealla tai violetinruskealla pohjalla tummia tai mustia juovia. Sydänpuu on tiivistä, erittäin kovaa ja raskasta (ominaispaino 0,7–1,0). Pintapuu on kuitenkin vaaleaa tai harmaata ja arvotonta. Puuta käytetään koriste-esineisiin, loistohuonekaluihin, pianoihin, ksylofoneihin ja muihin soittimiin, esimerkiksi viulun jousiin ja kitaran otelautoihin. Kuivattaessa palisanteri halkeilee helposti, joten puu täytyy kuivata hitaasti. Kovan puuaineksen työstämiseen tarvitaan terävät työkalut.
Tunnettu suomalainen palisanteripuulla kalustettu tila on Eduskuntatalon istuntosali, jonka pöydät ovat palisanteria.
Nykyään CITES-sopimus kieltää brasilianpalisanterin kaupallisen käytön.
Aiheesta muualla

Finto: Kassu – Kasvien suomenkieliset nimet: Dalbergia
Suomen Lajitietokeskus: Palisanterit – Dalbergia
Brasilianpalisanterin puuainesta.
David

David voi tarkoittaa seuraavia:
Henkilöitä:
David tai Daavid, miehen etunimi
Daavid tai David, Israelin toinen kuningas
Daavid islamissa
Pyhä David, Walesin suojeluspyhimys
David I, Skotlannin kuningas 1080–1153
David II, Skotlannin kuningas 1329–1371
David, aleksandrialainen uusplatonilainen filosofi
Seuraavien henkilöiden sukunimi
Alexandra David-Néel (1868–1969), belgialais-ranskalainen tutkimusmatkailija, spiritualisti, buddhalainen, kirjailija ja oopperalaulaja
Anne-Marie David (s. 1952), ranskalainen laulaja
Armand David (1826–1900), ranskalainen lintu- ja kasvitieteilijä
Aubrey David (s. 1990), trinidadtobagolainen jalkapalloilija
Craig David (s. 1981), englantilainen laulaja
Damiano David (s. 1999), italialainen laulaja ja lauluntekijä
Edgeworth David (1858–1934), walesilais-australialainen geologi ja tutkimusmatkailija
Elizabeth David (1913–1992), englantilainen ruokatietokirjailija
Félicien-César David (1810–1876), ranskalainen säveltäjä
F. R. David (s. 1947), ranskalaisen laulaja Elli Robert Fitoussin taiteilijanimi
Gareth David-Lloyd (s. 1981), walesilainen näyttelijä
Gerard David (1460–1523), alankomaalainen taidemaalari
Hal David (1921–2012), yhdysvaltalainen sanoittaja
Inez Bjørg David (s. 1982), tanskalainen näyttelijä
Ivan David (s. 1952), tšekkiläinen poliitikko ja europarlamentaarikko
Jacques-Louis David (1748–1825), ranskalainen taidemaalari
Jonathan David (s. 2000), kanadalainen jalkapalloilija
Keith David (s. 1956), yhdysvaltalainen näyttelijä
Larry David (s. 1947), yhdysvaltalainen koomikko, käsikirjoittaja, tuottaja ja näyttelijä
Mack David (1912–1993), yhdysvaltalainen sanoittaja
Michael Ben David (s. 1996), israelilainen laulaja
Michael Stahl-David (s. 1982), yhdysvaltalainen näyttelijä
Pablo Virgilio Siongco David (s. 1959), filippiiniläinen katolinen piispa
Pierre-Jean David, David d’Angers (1788–1856), ranskalainen kuvanveistäjä.
Taideteoksia:
David-patsas, Michelangelon veistos
Paikkakuntia:
St David's, kaupunki Walesissa
David, kaupunki Panamassa
Saint David, Dominican hallinnollinen alue
Muuta:
Camp David, Yhdysvaltain presidentin maaseutuhuvila Marylandissa
Hurrikaani David, trooppinen hirmumyrsky vuonna 1979
David Brown, englantilainen traktorimerkki
David di Donatello, italialainen elokuvapalkinto
Darren Styles

| Darren Styles> Henkilötiedot |
| --- | --- |
Koko nimi:  Darren James Mew
Syntynyt: 23. toukokuuta 1975 (ikä 49) Colchester, Englanti, Yhdistynyt kuningaskunta
Ammatti:  tuottaja DJ laulaja lauluntekijä manageri
Muusikko
Laulukielet:  englanti
Aktiivisena:  1993–
Tyylilajit:  UK hardcore trance
Soittimet:  kosketinsoitin sekvensseri sampleri rumpukone
Yhtyeet:  DJ Force & The Evolution Force & Styles Styles & Breeze Zero Hero
Levy-yhtiöt:  UMG UK Dance Raver Baby All Around the World Productions Together We Rise Dirty Workz Monstercat
Aiheesta muualla
Kotisivut
  [ Muokkaa Wikidatassa ] [ ohje ]  
Darren Styles (oikealta nimeltään Darren James Mew, s. 23. toukokuuta 1975 Colchester, Englanti, Yhdistynyt kuningaskunta) on brittiläinen tuottaja, DJ, laulaja ja lauluntekijä Colchesteristä, Englannista.
Diskografia > Studioalbumit

All Over the UK (1996)
Skydivin’ (2008)
Feel the Pressure (2010)
Oscar Norrmén

Oscar Johansson Norrmén (5. lokakuuta 1822 Hämeenlinna – 15. marraskuuta 1889 Helsinki, Suomen suuriruhtinaskunta) oli suomalainen senaattori, aateloitu salaneuvos ja valtiopäivämies.
Suku ja koulutus

Norrménin isä oli lääninsihteeri, laamanni Johan Emanuel Norrmén (1790–1866), jonka vanhemmat olivat kauppiasporvari, Rauman raatimies Johan Johansson Normén (1714–1756) ja Kalannin kappalaisen tytär Maria Gabrielsdotter Melander (1727–1783). Norrménin äiti oli Christina Fredrica Demoën (1800–1826), jonka vanhemmat olivat Euran nimismies, Vuojoen kartanon tilanhoitaja Lars Lorentzsson Demoën (1746–1807) ja vääpelin tytär Maria Christina Henriksdotter Spåre (1757–1824). Hänellä oli veli, luutnantti Ferdinand Norrmén (s.1824) ja velipuoli, vuori-insinööri Akates Norrmén (1832–1857) isän toisesta avioliitosta Hahkialan kartanon tyttären, Margareta Johanna Lovisa Gustava Charpentierin (1806–1858) kanssa, joka kuoli 25-vuotiaana tapahturmaisesti Mustion ruukilla. Oscar Norrmén valmistui filosofian kandidaatiksi vuonna 1844, tuli hovioikeuden auskultantiksi vuonna 1846 ja palveli senaatissa vuodesta 1849 alkaen.
Ura

Itämaisen sodan aikana hänet määrättiin Ahvenanmaalle, mistä hän pelasti kruununrahaston Ruotsin kautta Suomeen. Vuonna 1854 Norrménista tuli senaatin kanslisti, vuonna 1857 hän toimi Helsinki-Hämeenlinna-rautatierakennustoimikunnan sihteerinä ja vuonna 1860 maanviljelystoimikunnan esittelijäsihteerinä. Senaattoriksi ja valtiovaraintoimikunnan toisen osaston päälliköksi Norrmén nimitettiin vuonna 1867, vuosina 1871–1873 hän oli kamaritoimituskunnan ja vuosina 1873–1888 maanviljelystoimikunnan päällikkö.
Oscar Norrmén edisti viimeksi mainitussa tehtävässään varsinkin karja- ja meijeritalouden kehitystä. Vuonna 1881 perustettiin ylempi meijeriopisto Mustialaan, meijerinäyttelyitä pidettiin ja Suomeen kutsuttiin meijerialan asiantuntijoita Sveitsistä ja Tanskasta. Mustialaan perustettiin myös ensimmäinen maatalouskoeasema ja Suomeen nimitettiin ensimmäiset maanviljelysinsinöörit. Norrmén tuki myös rautateiden rakentamista. Suomen kielen aseman parantamiseen tähtääviä toimia hän ei sen sijaan suosinut. Norrménin suku aateloitiin vuonna 1884. Hän oli aatelisäädyssä valtiopäiväedustaja vuonna 1885 ja 1888.
Avioliitto ja perhe

Norrménin puoliso vuodesta 1855 oli Selma Emelie Stjernvall (1837–1917), joka oli insinöörikenraalimajuri, Lielahden kartanon ratsutilan omistaja Claes Alfred Stjernvallin (1803–1869) ja Selma Aurora von Kraemerin (1803–1888) viides tytär. Selma Emelien isoisä, majuri Casper Henrik von Kræmer (1764–1819) aateloitiin vuonna 1818.
Heille syntyi seitsemän lasta: Selma Fredrika Norrmén (1856–?); Johan Alfred Norrmén (1858–1942); kaupunginisinööri Oskar Herman Norrmén (1860–1907); Emilia Matilda Norrmén Heimbürger (1861–1944); Aina Natalia Norrmén (1865–?); opettajatar Ellen Maria Norrmén, naimaton (1867–?); Verner Ferdinand Norrmén (1869–1955); ja Naemi Aurora Norrmén Doubitsky (1875–1960).
Alfred Norrmén oli heidän vanhin poikansa. Jääkäri Pehr Norrmén oli hänen lapsenlapsi. Oscar Norrmén omisti Nikkilän tilan Hattulassa.
Ritarikunnat

Pyhän Vladimirin ritarikunta neljännen luokan ritarimerkki
Paavo Tolonen

Paavo Ilmari Tolonen (3. kesäkuuta 1936 Luusua, Kemijärvi – 2. elokuuta 2009 Pudasjärvi) oli pohjoissuomalainen kuvataiteilija, taidemaalari ja kuvanveistäjä.